Daca v-ați gândit chiar și pentru o secundă că planul diabolic al PSD-ului se rezumă doar la legile justiției prin mituirea electoratului cu riscul subminării economiei naționale,ei bine v-ați înșelat. Oamenii lucrează într-un mod malefic la tot ce înseamnă economie și în general mediu privat.

Au încercat să sufoce competitivitatea dintre stat și privat prin mărirea salariilor într-un mod uluitor la stat. Privatul a rămas în picioare. Greu, dar a mers mai departe. Apoi văzând că rezistă i-au dat cu codul fiscal în cap. I-au făcut cucuie, dar privatul s-a împotrivit și a rămas în picioare.

Dacă toate măsurile astea nu au avut efect, vine acum PSD-ul și o spune pe șleau – ce atâta privat, privat… hai marș de aici la locurile voastre! Adică în istorie.

Bun. Ce a vrut sa spună poetul?

M-am trezit la cutia poștală cu documentul pe care-l vedeți în fotografia alăturată. Ca să nu vă obosiți să citiți voi, vă spun eu ce scrie acolo. La “docoment” se spune așa: firma privată care vă ridica până acum gunoiul e PA. Din acest moment EȘTI OBLIGAT să semnezi un contract de salubrizare cu firma ECOVOL, societate cu CAPITAL DE STAT, unde acționar este chici cine…

Sa scriem altfel – ecoVOL, adica Voluntari. Adica primarul Pandele, adica sotul domanei primar Firea. Bingo!

Buuun. Ce mai spune la document – refuzul utilizatorului de a încheia un contract de prestări servicii cu operatorul de salubrizare constituie contravenție și se sancționează cu amendă de la 500 la 1000 de lei.

Acum eu vă spun drept că nu mă interesează cine-mi ridică gunoiul.Mă interesează însă ce se întâmplă în economie în general. Iar acest mod de a face business cu japca, profitând de poziția indestructibilă, momentan, de acest concept feudal, este unul extrem de distructiv.

Nu am dat numele firmei de salubrizare cu care avem contract pentru că nu despre ea este vorba ci despre acest fenomen extrem de periculos. Încet dar sigur această caracatiță acaparează tot. Au atacat și câștigat justiția, dețin controlul absolut în toate institutțile statului iar in acest moment dau un ultim atac mediului privat. Ce urmeaza ma intreb? Iesirea din UE si inchiderea granitelor?

Intuiesc acum ironia postacilor PSD care vor spune că un contract de salubrizare nu duce la ieșirea din UE. Însă eu nu vorbesc despre un contract ci despre un trend. E clar că viziunea politicienilor aflați acum la putere este diametral opusă celei din țările civilizate.

Mai mult, chiar ieri discutam la Business Club, despre propunerile ministrului de Finanțe, Orlando Teodorovici. Și el spunea că trebuie făcut un sistem special astfel încât firmele de stat să participe și să câstige licitațiile organizate de alte firme de stat. Nu vorbea nimeni de criterii de competență, de oferte competitive… nu! Doar pentru ca ești firmă de stat trebuie sa ai un scaun pus în față.

Direcția pe care am apucat-o, oameni buni, ne ucide încet dar sigur de la o zi la alta. Și nici asta nu mă sperie foarte tare cum o face pasivitatea fiecaruia dintre noi. Și mă întreb: suntem resemnați sau doar nu înțelegem ce ni se întâmplă?